I Cani Cino Leza Akaalonda?
Leza akaalonda ukuti tuce twikale umutende nu kuya ni nsansa umu paladaise manda pe!
Nomba, limwi mungazunguka muti, ‘Uzye kwene ivintu vya musango uu vingacitika?’ Baibolo ikati Uwene Wakwe Leza uli uno ulacita ivintu vii, nupya Leza Akaalonda ukuti antu yonsi yamanye ningo Uwene, na vino akaalonda ukuti twaikala.—Masamu 37:11, 29; Ezaya 9:7.
Leza akaalonda ukuti ivintu vyatuziipila.
Tata witu uwa mwiyulu akalondesya ukuti twaya ni nsansa amanda yonsi; waya wa monsi umwi aakalondesya ukuti ana yakwe yaikala ningo. (Ezaya 48:17, 18) Watulaya ukuti wensi “akacita ukulonda kwakwe Leza akaikalilila manda pe.”—1 Yoane 2:17.
Leza akaalonda ukuti twakonka vino akutuneena.
Baibolo ikati Kaumba witu akaalonda ‘ukutusambilizya imiyele yakwe’ pa kuti ‘tupite umu nzila zyakwe.’ (Ezaya 2:2, 3) Wakonganika antu yakwe aakaomvya izina lyakwe pakuti yasimikila antu amu nsi yonsi pali vino akaalonda. —Milimo 15:14
Leza akaalonda ukuti twaombela pamwi lino tukumupepa.
Kupepa Yeova kusipaatukanya antu lelo kukayalenga ukulaombela pamwi nu kutemwana sana. (Yoane 13:35) Uzye ndakai aantu ci aakasambilizya antu yauze umu nsi yonsi pali vino yangaombela Leza? Mukwai welengini umu kabuku kwene kaa pa kuti mumanye amasuko.
bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn